Lhéngua

L termo lhéngua natural, ó, na bariadade sendinesa de l mirandés, léngua, ye ousado para çtinguir las lhénguas faladas por seres houmanos i ousadas cumo strumiento de quemunicaçon daqueilhas que son lhenguaiges formales custruídas. Antre estas redadeiras cúntan-se las lhenguaiges de porgramaçon de cumputadores i las lhenguaiges ousadas pula lógica formal ó lógica matemática.

Na filosofie de la lhenguaige de tradiçon anglo-saxónica, l termo lhéngua ourdinária ye a las bezes ousado cumo sinónimo de la lhéngua natural. Las lhénguas naturales son studadas pula lhenguística i pula anteligença arteficial, antre outras deciplinas.

Las lhénguas de sinales ó lhénguas gestuales son tamien lhénguas naturales, yá que ténen las mesmas propiadades caratelísticas: gramática i sintaxe cun dependéncias nun lhocales, anfenidade çcreta i generatebidade/criatebidade. Lhénguas de sinales ó gestuales cumo la norte-amaricana, la francesa, la brasileira ó la pertuesa stan debidamente decumentadas na lhiteratura científica.

Catadorie:Lhénguas